28. december 2020

**Opel digitalt nytårssalg fra 2. og 3. januar: Stærke tilbud og en ren danmarkspremiere**

* Danmarkspremiere på vinderen af Golden Steering Wheel 2020: fra 229.990 kroner
* Opel Corsa: fra 144.990 kroner
* Den familie venlige SUV Grandland X Plug-in Hybrid: fra 329.990 kroner
* Oplev Opels nytårssalg de tre første weekender i januar
* Digitalt nytårssalg: den lokale Opel-forhandler tilbyder virtuel fremvisning af bilerne

**Opel skyder det nye år ind med et brag af et nytårssalg, der som noget helt nyt foregår online. I år har Opel fokus på den grønne omstilling. Vinderen af ”Golden Steering Wheel 2020”, Opel Corsa-e, har danmarkspremiere og Grandland X Plug-in Hybrid charmerer med plug-in hybrid-teknologi og plads til familien. Opel Corsa, der også vandt AutoBest prisen som bedste køb i 2020, bl.a. for sit flotte design, gode køreegenskaber og muligheden for at vælge Corsa med benzin, diesel eller el, er til årets nytårssalg skarpt prissat.**

**Opel Corsa-e - prisvindende danmarkspremiere**

Corsa-e vandt for nyligt den prestigefulde pris ”Golden Steering Wheel 2020”, for bedste bil i Mini-klassen. Juryen består af nogle af Tysklands største aviser, deres læsere samt et panel af bileksperter og racerkørere. De var ikke i tvivl. Corsa-e vandt en sikker sejr i minibilssegmentet med en stor margen ned til nummer to. Den gør det nemt og ukompliceret at køre elbil.

Juryen skriver: *”Konkurrenterne i minibilssegmentet har ikke en chance mod Corsa på el”.*

Nu er Corsa-e klar til at erobre Danmark. Den kan fås fra 229.990, men opgraderer man til First Edition udgaven til 239.990 kroner, får man en veludstyret elbil med bl.a. automatisk klimaanlæg, Active Safety Brake, varme i rat og forsæder, LED forlygter og baksensor. Ultimate udstyrsvarianten sætter hak ved alle optioner. Her får man en elbil med udstyr, der normalt kun tilbydes i større biler. Opels unikke LED Matrix forlygter, der lyser hele kørebanen helt op uden at blinde mod- og forankørende trafik, den adaptive fartpilot der selv justerer farten ift. trafikken, digitalt cockpit, 10” skærm med navigation, 180 ̊ bakkamera, nøglefri adgang og start, 17” alufælge, panoramaglastag og sort tag. Corsa-e Ultimate koster 274.990 kroner.

**Corsa til enhver lejlighed: benzin, diesel eller el**

Prisen på Opel Corsa med en 1.2 liter 75 hk benzinmotor starter ved 144.990 for Edition+ udgaven, der bla. har 7” farve touchskærm, Apple CarPlay, Active Safety Brake, baksensor, læderrat med varme samt tonede bagruder. Opel Corsa Sport med samme motor, er et fristende alternativ med masser af udstyr og karakter til 159.990 kroner. Her får du bla. LED-forlygter, alufælge, digitalt cockpit, 180 ̊ bakkamera, panoramaglastag, sort tag, regnsensor og automatiske viskere samt automatisk klimaanlæg.

**Kør el med tryghed: Grandland X Plug-in Hybrid**

Har man brug for plads til familien og gerne vil begive sig i kast med at køre på el, er Grandland X Plug-in Hybrid en oplagt mulighed. Med en rækkevidde på ren el på op til 62 kilometer, vil langt de fleste ture i hverdagen kunne klares på el. Grandland X Plug-in Hybrid starter ved 329.990 for 225 hk-versionen i udstyrsvarianten Superior. Under nytårssalget kan man med fordel vælge Superior+, da Opel her uden beregning opgraderer bilen til højeste udstyrsniveau, Ultimate. Det vil sige, at man til 354.990 kroner får adaptiv fartpilot, 3D-navigation, bakkamera, el-bagklap med håndfri betjening, 19” alufælge og tagrails – uden merpris.

**Corona er ingen hindring: De to første uger af nytårssalget er online**

Opels nytårssalg starter som noget helt nyt online på www.opel.dk. Den lokale forhandler står klar til at give kunderne en personlig produktgennemgang via videoopkald og guide kunderne til den helt rigtige Opel. Nytårssalget starter i weekenden d. 2. og 3. januar og fortsætter de to efterfølgende weekender d. 9. og 10. januar samt 16. og 17. januar. Hvis Danmark åbner op, vil Opels forhandlere selvfølgelig også slå dørene op i de lokale showrooms. Opels forhandlere glæder sig til at byde nye og gamle kunder velkommen til et flot digitalt nytårssalg med gode tilbud på Opels fremtidssikrede biler.